So ‘n aanbod het ek lanklaas gehad. Dink net aan die hope skrootyster. ‘n Man kan mos hope geld maak. Ek betrek al my bure met bakkies en na noukeurige voorbereidings, pak ons in ‘n konvooi die lang pad aan. Uiteindelik kom Klaas se plaas in sig.
Met die intrekslag is dit net honde. Klaas staan handewringend nader. Na die oor en weer groetery tussen die geblaf deur, verneem ek waar die windpompe is, sodat ons kan begin opsny en laai.
“Windpompe? Wat se windpompe? Dis windhonde! Sien jy nie die spul maer goed nie? Dis van hulle wat ek wil onslae raak!”